মিড ডে মিলের বরাদ্দ বৃদ্ধি করল কেন্দ্র, ১ মে থেকে নয়া নিয়ম কার্যকর

ওয়েবডেস্ক: মূল্যবৃদ্ধির কথা মাথায় রেখে বৃদ্ধি করা হল মিড ডে (Mid Day Meal) মিলের বরাদ্দ। বাল ভাটিকা বা প্রাক প্রাথমিক এবং প্রাইমারিতে ৩৯ পয়সা বাড়ানো হল। উচ্চপ্রাথমিকে বাড়ানো হল ৮৮ পয়সা। এর আগে ২০২৪ সালে নভেম্বর মাসে বরাদ্দ বৃদ্ধি করেছিল মিড ডে মিলে কেন্দ্রীয় সরকার (Central Government)। মিড ডে মিলে কেন্দ্র দেয় ৬০ শতাংশ। আর রাজ্য দেয় ৪০ শতাংশ টাকা।

এই বরাদ্দ বৃদ্ধির ফলে প্রাথমিকে ৬ টাকা ১৯ থেকে হল ৬ টাকা ৭৮ পয়সা। উচ্চ প্রাথমিকে ৯ টাকা ২৯ থেকে হল ১০ টাকা ১৭ পয়সা। নয়া নির্দেশিকা চলতি বছরের ১ মে থেকে কার্যকর হবে। কেন্দ্রের লক্ষ্য বিদ্যালয়ের শিক্ষার্থীদের আরও ভালো পুষ্টি সহায়তা প্রদান করা। কেন্দ্রীয় সরকার এই বৃদ্ধির কারণে ২০২৫-২৬ অর্থবছরে প্রায় ৯৫৪ কোটি টাকার অতিরিক্ত খরচ বহন করবে বলে অনুমান করা হচ্ছে।

আরও পড়ুন: কথা রাখলেন স্পিকার, পুলওয়ামায় শহিদ জওয়ানের মেয়ের বিয়ের দায়িত্ব পালন করলেন ওম বিড়লা

কেন্দ্রের এই সিদ্ধান্তে খুশি নয় শিক্ষামহলের একাংশ। তাদের দাবি, পুষ্টিকর খাবারের জন্য বরাদ্দ আরও বাড়ানোর প্রয়োজন আছে।

খরচের মধ্যে কী কী রয়েছে-

ডাল (প্রাক-প্রাথমিক ও প্রাথমিক শ্রেণির জন্য ২০ গ্রাম, উচ্চ প্রাথমিক শ্রেণির জন্য ৩০ গ্রাম)

সবজি (প্রাক-প্রাথমিক ও প্রাথমিক শ্রেণির জন্য ৫০ গ্রাম, উচ্চ প্রাথমিক শ্রেণির জন্য ৭৫ গ্রাম)

তেল (প্রাক-প্রাথমিক ও প্রাথমিক শ্রেণির জন্য ৫ গ্রাম, উচ্চ প্রাথমিক শ্রেণির জন্য ৭.৫ গ্রাম)

মশলা এবং জ্বালানী (প্রয়োজন অনুযায়ী) দেখুন আরও খবর-< /li>